# OPPLEGG FOR BARN OG UNGE PÅ SAMLINGER:

Utviklet av Tanum og Kjose menigheter

1: Se og bli sett – si navnet på barnet så det føler seg velkommen- «så fint å se deg her i dag»

2: Velkomstsang og opprop

Sanger som kan brukes på samlingene:
- Vi har tent et lys
- Guds kjærlighet den rundt om meg
- Liten men god som gull
- Du vil alltid høre på når jeg folder mine små
- Her kommer Guds barn, hans barn, rene barn, skitne barn, små barn, store barn, vi er i Guds hær.
- Her er vi ,tra, la, la, la…..
- Det starter her i toppen
- Å,ååå, hvor Gud er god mot meg……..
- Jesus er troen min

3: Viktig at barna kjenner igjen- det skaper trygghet

4: Fortelle om hva vi skal gjøre i dag

5: Tenne 3 lys: Gud, Jesus, Den Hellige Ånd

6: Gjenta hvorfor vi gjør det vi gjør

7: Skattekiste – skape forventning til teksten

8: La barna fortelle hva de husker fra teksten

9: Bønnelapper som de selv henter i kurven og ber en hver (snakke sammen om det var andre ting vi kunne be om også)

10: Dele ut bilder hvor barna tar et bilde hver og forteller høyt til de andre barna hvorfor de valgte akkurat det bilde (øve seg på å snakke høyt for andre mens de ser på)

11: Avslutning med «klemmebønn»: Stå i ring rundt lysgloben, be høyt eller stille, og når en er ferdig med å be klemmer den sidemannen i hånden så man vet når nestemann kan be

12: Sitte rundt alterringen, gjenta dagens supersetning som ligger gjemt i hjerteputa

HVORFOR GJØR VI DETTE:

Dette er et opplegg (rituale) som må tilpasses hvert alderstrinn, men barn liker gjenkjenning og er glad i faste rammer.

På en barnevennlig måte blir barna kjent med ritualer, bønn, tekster fra bibelen, sanger, lystenning, forventninger og fellesskap.